钦定古今图书集成/明伦汇编/闺媛典/第238卷 > 田霑妻王氏
## 钦定古今图书集成/明伦汇编/闺媛典/第238卷 > 田霑妻王氏

按《曹县志》：王氏，儒士田霑妻。年二十三而寡，姑张老，
哭子成病，子华在襁褓，王摧毁致疾，三月不起。梦一
妪曰：“吾来救汝”，以杨柳枝洒之。醒而姑张泣谓曰：“老
弱如斯，止尔身在。”于是辍哭强起。家贫，纺绩以供姑
养，教华读书。又数年姑殁，襄葬备礼，华成立，补邑诸
生。王年七十馀卒。